google/wiki40b huggingface dataset:
Kronborgtapetene

Kronborgtapetene eller kongetapetene er en serie vevde gobeliner utført i årene 1581–86 til dansesalen på det nyoppførte Kronborg slott i Danmark. De er vevd etter kartonger utført av den nederlandske maleren Hans Knieper på oppdrag av kong Frederik II.
Gobelinene viser portretter av de danske kongene fra sagnkongen Dan frem til Frederik II selv og sønnen hertug Christian, den senere Christian IV.
Opprinnelig skulle det leveres 113 portretter, men dette ble senere redusert til 101.I alt 43 gobeliner ble levert, de siste i 1585. Til de partiene i dansesalen som ikke ble dekket av kongetapetene, skulle det leveres gobeliner med jaktmotiver.
Kun 15 av dem er bevart; 14 kongegobeliner og et gobelin med jaktmotiv, syv henger på Kronborg og åtte på det danske Nationalmuseet i København.
Til gobelinserien hører i tillegg Frederik IIs bordhimmel som eies av Nasjonalmuséet i Stockholm.

Bakgrunn

Fra 1574 og fremover fikk Frederik bygget om middelalderfortet Krogen til et renessanseslott ved hjelp av nederlandske arkitekter og håndverkere. Så tidlig som i 1577 startet han forberedelsene til den indre utsmykkingen av slottet. Inspirasjonen til manifestasjonen av dansk historie hvor blant annet gobelinene spilte en markant rolle kan ha kommet fra flere kilder; blant annet bryllupet med Sophie og den nære kontakten med hennes fyrstefamilie og ikke minst fra rivaliseringen med erkefienden Sverige. Allerede i 1561–66 hadde Erik XIV av Sverige fått fremstilt en serie tapeter med de svenske sagnkongene.
Frederiks utsending Thomas Thennicker i Brabant engasjerte på kongens vegne tapetveveren Anthonius da Corte og Hans Knieper som ankom til Kronborg sammen med ti svenner i desember 1577. Sistnevntes oppgave var å male kartonger, det vil si forlegg til gobelinene. da Corte døde allerede i mars 1578 og ledelsen av verkstedet ble tatt over av Knieper.

Kongetapetene blir til

Det ble skrevet kontrakt mellom Knieper og kongen 9. desember 1581 og ifølge denne skulle det leveres 113 portretter «af de hundrede og elleve før os værende konger af Danmark.» Kontrakten spesifiserte hvordan tapetene skulle se ut; blant annet at det øverst, over hodet på hver konge skulle stå en historisk tekst som fortalte om når og hvordan kongen regjerte og nederst på tapetet skulle «herkomsten, derved også rigets insignier, sætte og ordne". Med dette menes sannsynligvis våpenskjold.
Det ble også fastsatt at tapetene skulle være av en slik størrelse «således at den pågældende store dansesal helt igennem bliver beklædt med sådanne tapeter.» Til de delene av veggene som ikke ble dekket av kongetapetene skulle Knieper levere tapeter med jaktmotiver.
Tom Araya

Bakgrunn

Etter å ha flyttet med familien til USA i 1966 begynte han å spille bassgitar som 8-åring. Tom Araya er ett av ni barn i familien, og sammen med en av storebrødrene sine som spilte gitar, spilte de klassiske rockesanger av band som The Beatles og The Rolling Stones.

Slayer

I 1981 ble Araya invitert av Kerry King til å bli med i thrash metal-bandet Slayer, som han planla å starte. Araya takket ja, og har siden spilt bassgitar og sunget for bandet. Debutalbumet Show No Mercy ble finansiert av penger Araya hadde tjent som åndedrettsterapeut. Araya jobbet på sykehuset fram til 1984, men da han ble nektet fri for å dra på Slayers første Europa-turné, valgte han å la være å møte opp på jobb. Etter en måned valgte sykehuset å sparke ham, noe Araya brydde seg fint lite om.
Albatrossavtalen

Albatrossavtalen (Agreement on the Conservation of Albatrosses and Petrels – forkortet ACAP) er en internasjonal traktat fra 2001 som trådte i kraft 1. februar 2004. Albatrossavtalen ble etablert for å stoppe den store nedgangen i sjøfuglbestanden på den sydlige halvkule, spesielt for albatrosser og petreller. Bestanden av svartbrunalbatross har i løpet av de siste 30 år blitt redusert med 40%. Sjøfuglene er truet av introduserte arter i hekkeområdene, forurensning og ved å bli utilsiktet fanget ved linefiske.
Albatrossavtalen beskytter i dag alle albatrossarter og syv petrellarter på den sydlige halvkule. Det er planer om å utvide avtalen til å omfatte den nordlige halvkule i fremtiden.
Sekretariatet har kontor i Tasmania i Australia.
London to Brighton Veteran Car Run

Historie

Det første løpet fant sted den 14. november 1896, en våt lørdag. Det ble rganisert av Harry J. Lawson, og kalt  "Emancipation Run", det var en feiring av den nylig vedtatt lov, Lokomotives on Highway Act 1896, som erstattet de restriktive Lokomotiv Act i 1861,1865 og 1878, ble tillatt fartsgrense økt til .23 km/t Siden 1878 hadde fartsgrensen 6 km/t på landet, og i byen med en eskorte måtte gå 50 meter foran bilen. Etter loven fra 1865 var nødvendig med eskorte som måtte bære et rødt flagg 50 m foran bIlen.
Arrangementet starter med en frokost på Charing Cross Hotel med en symbolsk handling: rive i to Lord Winchelsea's røde flagg. konkurrentene samlet seg utenfor Metropole Hotel, i en rekke biler ledsaget av en «Flying eskorte»fanslått av et vitne som «sannsynligvis 10 000 syklister. Rekreasjons-sykling var blitt populært i England de siste tiårene av det 19. århundre. Tilsammen 33 bilister starter i London mot kysten og 17 kom frem til Brighton. Den første av bilene reiste fra London kl. 10:30 am og den første ankomst i Brighton var en Duryea Motor Wagon som slo nestemann i Brighton med mer enn en time. To Duryea biler deltok i løp, som markerte den første deltakelse  av amerikanske kjøretøyer i Europa.
Løp ble ikke avholdt igjen før 1927, og deretter årlig fra 1927 til utbruddet av andre verdenskrig. På grunn av rasjonering av bensin, ble arrangementet avlyst til 1947. Med alt dette regnet, er det verdens lengste sammenhengende bilarrangement. Siden 1930 blir løpet kontrollert av Royal Automobile Club.
I 1953 komedie film Genevieve er satt under en av disse kjører.

Deltakere

Mange racerbilister og kjente personer har deltatt i arrangementet, inkludert Richard Shuttleworth (1928-1934; 1936-1938), S. C. H. "Sammy" Davis, Sir Malcolm Campbell, Prince Bira, George Eyston, Richard Seaman, Kaye Don George Formby, Stirling Moss og Jochen Mass.
Det 72. jubileumsløpet fant sted i 1968 og ble åpnet av kjente deltakere, Prins Rainier og Prinsesse Grace av Monaco, i en 1903 De Dion-Bouton. Det året deltok også Stirling Moss og kjørte en 1903 fire-sylinder Mercedes.
Noen deltakere kler seg opp i en sen Viktoriansk eller Edwardiansk stil klær. I 1971 var Queen Elizabeth II var passasjer i en 1900 Daimler. En vanlig som ofte deltar er Prins Michael av Kent.

RAC-Brighton til London Future Car Challenge

I 2010 lanserte den britiske automobilklubben løpet, Brighton til London Future Car Challenge, etter samme rute som veteran billøpet, men starter i Brighton og ankomst ved Regent Street, London og som finner sted dagen før veteranløpet. Arrangementet er ment å vise frem lavenergi kjøretøyer av ulike teknologier Elektrisk, Hybrid og Lavitslipp av forbrenningsmotorer. Deltakerne konkurrerer om å minimere energiforbruket
Welcome to Paradise

Bakgrunn for sangen

Sangen er basert på bandmedlemmenes erfaring fra å flytte fra foreldrene til et forlatt hus i Oakland, California, hvor bandmedlemmene sammen med mange andre bodde uten å betale husleie eller skatt. Huset var ganske nedslitt og falleferdig, men for dem ble det et hjem.
Billie Joe Armstrong skal ha uttalt følgende om perioden de levde i huset: "It's about West Oakland, living in a warehouse with a lot of people, a bunch of artists and musicians, punks and whatever just lived all up and down, bums and junkies and thugs and gang members and stuff that just lived in that area. It's no place you want to walk around at night, but it's a neat warehouse where you can play basketball and stuff."
VM i beachhåndball 2016

Format

De 12 lagene deles inn i to grupper med seks lag i hver gruppe, som spiller en innledende runde med round robin (alle mot alle). De tre beste lagene i hver gruppe går videre til hovedrunden. Lagene tar med seg poengene fra den innledende runden, men kun poengene fra kamper mot andre lag som også går videre. I hovedrunden spiller hvert lag tre kamper, mot de motstanderne de ikke møtte i den innledende runden. De fire beste lagene fra hovedrunden går videre til semifinaler. De tre lavest rangerte lagene fra hver innledende gruppe ble satt sammen til en gruppe på seks lag (konsolideringsrunde), der de tar med seg poengene de oppnådde mot de andre lagene som ble med til denne gruppen. Hvert lag spiller tre kamper, deretter blir det spilt kamper om 7.- til 12.-plassen. 
Kampene spilles i sett på 2 x 10 minutter, og med shoot-out dersom lagene står likt i poeng.

Gruppe A

Ukraina fikk plassen foran Egypt på innbyrdes oppgjør (2-0), og Bahran foran USA (2-1).

Gruppe B

Plassering av lag gjøres etter følgende kriterier:

1) Poeng 2) Innbyrdes poeng 3) Innbyrdes sett +/- 4) Innbyrdes poeng scoret 5) Sett +/- 6) Poeng scoret 7) Uavgjort

Spania, Ungarn og Oman hadde 2 poeng innbydes, men hadde innbyrdes sett som følger: Spania 3-2, Ungarn 2-2, Oman 2-3.

Hovedrunde (Gruppe C)

Kommer

Konsolideringsrunde (Gruppe D)

Kommer

Kamp om 11.-plass

Kommer

Kamp om 9.-plass

Kommer

Kamp om 7.-plass

Kommer

Kamp om 5.-plass

Kommer

Finaler

Kommer

All-star team

Kommer

Deltakere

Deltakerland, hovedtrenere og deltakere:

Hovedrunde (Gruppe C)

Kommer

Konsolideringsrunde (Gruppe D)

Kommer

Kamp om 11.-plass

Kommer

Kamp om 9.-plass

Kommer

Kamp om 7.-plass

Kommer

Kamp om 5.-plass

Kommer

Finaler

Kommer

All-star team

Kommer
Destra storica

La destra storica (det historiske høyre), opprinnelig Destra (høyre), er navnet på en tidligere liberalmoderat gruppering i det italienske parlamentet. Navnet kom av at gruppen var plassert på den høyre siden i parlamentet. Det dreide seg om en gruppe samarbeidende politikere, og ikke om et parti. La destra var politisk plassert i sentrum.
Etter Cavours død fulgte parlamentets liberale politikere fortsatt hans linje. Deres politikk var basert på en enhetlig, monarkisk og konstitusjonell stat. De respekterte den katolske kirken, men viste også toleranse overfor andre trosretninger. La destra storica ga kirken full frihet, men ønsket et skille mellom kirke og stat. Denne grupperingen ville imidlertid ikke risikere Italias samling ved radikale samfunnsreformer som kunne destabilisere landet, eller vanskeliggjøre Italias nye rolle som en samlet stat i den internasjonale politikken.Grupperingen hadde flertallet i parlamentet fra 1861 til 1876.
La destra storica som ikke var et politisk parti, representerte i starten det store borgerskapet og aristokratene. Grupperingens motpol var la sinistra storica, det historiske venstre, som samlet middelklassen, det vil si småborgerskapet, de intellektuelle og profesjonsutøverne (leger, akademikere, jurister).
I 1876 overtok sinistra storica regjeringsmakten fra la destra storica.
Skadberg

Skadberg er et område i Sola som ligger helt øst i kommunen. Tettstedet har vært et av de største utbyggingsområdene i kommunen og har omtrent 2400 innbyggere. Det bygges fortsatt på Skadberg. Ny skole og flerbrukshall planlegges. Skadberg er en grunnkrets i delområde Stangeland i Sola kommune. Området har en sentral beliggenhet midt mellom Sola sentrum i vest og Forus-området i øst, regionens største arbeidsplass og industriområdet. Mot nord er det ikke langt til Stavanger og sør for Skadberg ligger Sandnes. Sola sentrum ligger ikke mer enn sju minutters spasertur unna. Det liggere flere skoler og idrettsanlegg i området, blant annet: Sande skole, Sola Ungdomsskole, Sola videregående skole, Åsenhallen, idrettsanlegget og flere barnehager. Det er flere turløyper i området og Sola Golfklubb sin bane ligger også her. Det er bygget en tursti rundt banen. Solastranden er heller ikke lang unna, kun i underkant av 4 km. Skadberg preges av stadig utbygging men er omgitt av jordbruk og det store nærings og industriområdet Forus. Avinor eier og driver flere sendere på toppen av Kjerrberget, i tilknytning til Stavanger lufthavn, Sola.
Av kjente fornminner i området er det et gårdsanlegg fra folkevandringstid, bestående av flere hustufter, geil, gardfar, gravrøyser, hellekiste og rydningsrøyser som tyder på at gården var en av de største gårdene i området rundt år 400-500 e.kr.
Hu Hanmin

Liv og virke

Hu Hanmin tok jureneksamen da han var 21 år gammel. Han studerte i Japan fra 1902, og ble med i  Tongmenghui som redaktør av《Minbao》i 1905.  
Årene 1907-1910 deltok han under flere væpnede oppstander. Kort etter Xinhairevolusjonen i 1911 ble han utnevnt til guvernør av Guangdong og hovedsekretær for den provisjonelle regjering. Han deltok i den annen revolusjon i 1913, og ble med Sun Yat-sen til Japan da den revolusjonen slo feil. Der opprettet de Det kinesiske revolusjonære parti. 
Hu bodde i Guangdong fra 1917 til 1921 og arbeidet for Sun Yat-sen, først som transportminister og deretter som hovedrådgiver. 
Hu ble i januar 1924 valgt til et sentralt medlem av Kuomintangs eksekutivkomite. I september fungerte han som visegeneralissimo, da Sun Yat-sen dro fra Guangzhou til Shaoguan. 
Sun døde i Beijing i mars 1925, og Hu var da en av de tre mektigste skikkelsene i Kuomintang. De andre to var Wang Jingwei og Liao Zhongkai. Liao ble snikmyrdet i august samme år, og Hu ble mistenkt og arrestert. Etter Ninghansplittelsen i 1927 støttet Hu Chiang Kai-shek og ble leder for  den lovgivende yuan i Nanjing. Den 28. februar 1931 ble han satt i husarrest av Chiang på grunn av uenighet rundt den nye provisoriske konstitusjon. Internt partipress tvang Chiang til å slippe ham fri.  
Etter dette ble Hu en mektig leder i Sørkina, og formulerte tre motstandsprinsipper: Motstand mot japansk invasjon og massaker, motstand mot militante kommunister, og sist men ikke minst motstand mot den selvutropte leder Chiang Kai-shek. Anti-Chiang-fraksjonene i KMT trakk til Guangzhou for å etablere en rivaliserende regjering der. De krevde Chiangs avgang fra de to postene som både president og statsminister. 
Borgerkrig ble bare avverget ved det at japanerne invaderte Mandsjuria, og dermed fikk man annet å tenke på. 
Hu besøkte Europa og innstilte sine politiske angrep på Chiang Kai-shek i juni 1935. Dunder første sesjon av Kuomintangs femte konferanse i desember 1935, ble han in absentia valgt til formann for komiteen for alminnelige anliggender. Hu returnerte til Kina i januar 1936 og bodde i Guangzhou til han døde av hjerneblødning den 12. mai 1936.
Hus politiske kongstanke var at en persons individelle rettigheter var en funksjon av vedkommendes nasjonale tilhørighet og dcelaktighet.
Parabola GNU/Linux-libre

Parabola GNU/Linux-libre er en Linux-distribusjon som bare benytter fri og åpen programvare, og som er basert på Arch Linux. Den benytter GNU operativsystem-verktøy og Linux-libre kjernen i stedet for den generiske Linux-kjernen. Distribusjonen fokuserer på enkelhet, involvering av brukernettverk og bruken av de nyeste frie programvarepakker.  Parabola GNU/Linux-libre er listet av Free Software Foundation som et fullstendig fritt operativsystem.
Parabola GNU/Linux-libre benytter en rullende versjonsmodell, slik at regelmessig oppdatering av systemet er det eneste som er nødvendig for å få den siste programvare.
De støttede arkitekturer er i686 og x86-64.
Første versjon ble lansert den 26. oktober 2009. Siste versjon er fra 2015.08.01.
Storyboard

Et storyboard er bildemateriale som en regissør og en storyboarder i tillegg til eventuelt en kameramann lager sammen for å ha en visuell representasjon av hvordan en ferdig film skal se ut. Storyboardet beskriver hver nye kamerainnstilling, og gir et overblikk over hvilke vinkler av gitte rom som er nødvendig å visualisere samt hvilke skuespillere det er nødvendig å ha til stede samtidig på settet.
En storyboarder er som regel en illustratør, animatør eller tegneserietegner.

Formål

Et grundig storyboard er et bidrag til en grundig og økonomisk fordelaktig produksjonsplanlegging; filmen kan nærmest rå-klippes på forhånd og det blir mindre nødvendig å samle på manglende klipp og innstillinger etterpå. Dette gjør at man slipper at en gjenoppbygging av scenografien blir uforholdsmessig dyr.
Utover dette kan storyboardet brukes av instruktøren til å bevare den kunstneriske kontrollen.

Form

Storyboardet kan bestå av et bilde som skal være med i den ferdige innstillingen på den ene siden, og en tekst med det som blir sagt eller teknisk informasjon til skuddet på den anden siden i tillegg til piler i bildet som beskriver eventuelle bevegelser. En annen form for storyboard består av små (enten tegnede eller beskrevne) papirlapper som settes opp på oppslagstavler. Dette kan kan roteres rundt og justeres etterhvert og underveis.
Til svært dyre produksjoner som for eksempel tegnefilm, actionfilm eller eventyrfilm fremstilles det også ofte en animatic som er et filmet storyboard med midlertidig lyd og eventuelt med animerte sekvenser.
Torgeir Seim

Torgeir Seim (født 21. juli 1949 på Gjøvik) er en norsk sivilingeniør, forfatter og forlegger.
Seim har utdannelse som fagarbeider/dreier fra Raufoss Ammunisjonsfabrikker, ingeniøreksamen i maskin- og motorkonstruksjon fra Gjøvik, og senere diplomeksamen fra maskinavdelingen ved Norges tekniske høgskole i Trondheim. Diplomoppgave tittel "Kunde- og produksjonstilpasset produktutvikling i mekanisk bedrift". 
Seim har hovedsakelig hatt sitt virke innenfor drift og administrasjon ved industribedrifter, men har også vid bakgrunn fra næringsutvikling, ikke minst som næringssjef i Høyanger kommune. Han har også i sin yrkeskarriere vært ansatt som lektor ved Fagskolen i Gjøvik, hvor Mekanikk og HMS-fag stod sentralt i undervisningen.
Trafikksikkerhetsarbeid har vært en hovedinteresse, og han har blant annet vært styreleder i NAF avd. Gjøvik og Omegn. Interessen for motorkjøretøyer av flere slag, deriblant veteranmotorsykler, har brakt ham inn som medlem i NVMC, der han hatt styreverv og vært aktiv som skribent i medlemsbladet SideVogna.
Pokot

Pokot er en del av kalenjin-stammen i Baringo fylke i Kenya. De er en liten stamme som utgjør rundt 600 000 av den kenyanske befolkningen. Det er har vært motstand mot vestlig påvirkning i stammen, og derfor forsetter med de omskjæring av både jenter og gutter. Omskjæring er en seremoni som markerer overgangen fra barndom til voksen. Pokot er en nomadisk stamme.
HM Ship

Samveldelandene

Flere samveldeland bruker varianter av betegnelsen, som Her Majesty's Canadian Ship (HMCS), Her Majesty's Australian Ship (HMAS).
Humbug

Humbug er i norsk språk et synonym for svindel, juks eller bløff  og det betegner noe som tilsynelatende kan virke overbevisende, men som er lureri. Ordet stammer fra et engelsk slanguttrykk av ukjent opphav, i bruk fra ca 1750.
Ordet er først registrert i skriftlig norsk i en artikkel i Morgenbladet fra 1825 som omtaler en britisk ærekrenkelsessak.
I 1912 ble Jens Arnfred Olesen den siste i Norge som har blitt dømt for blasfemi da han publiserte artikkelen «Den store humbug». Dette fikk han ti kroner i bot for.
Mapei (selskap)

Mapei i dag

Mapei i Nord-Odal har ett av Mapei-konsernets 28 forskningssentra. Utvikling av nye produkter og optimalisering av eksisterende produkter spesielt med tanke på nordisk klima er hovedfokus i FoU-senteret. Senteret er tredelt, innen mørtel, herdeplast og tilsetningsstoffer til betong.

Mapei - starten

Mapei tidligere Rescon ble grunnlagt av Geir og Odd Tjugum, og Svein Kjennerud i 1976. Da bedriften ønsket å starte med produksjon av mørtelprodukter og lager for disse i Nord-Odal, ble det fattet et vedtak i kommunestyret å tilby om rimelige lokaler og tomt til bedriften. Forutsetningen var at kommunens tekniske etat skulle overta bygningsmassen vederlagsfritt hvis prosjektet mislykkes. Dette var et politisk vedtak som fikk mye oppmerksomhet i 1976. Rescon mislykkes ikke, og er i dag Nord-Odals største, private bedrift.
Geir Tjugum var bedriftens administrerende direktør frem til Trond Hagerud tok over i 1998.
I kjølvannet av Mapeis utvikling har flere bedrifter blitt etablert, blant annet Resconsult og Ruuds Transport. Resconsult er et firma som rehabiliterer betongkonstruksjoner.
Glücksburg

Glücksburg (dansk og norsk også Lyksborg og Glycksborg) er en liten by i nærheten av Flensburgfjorden ved Flensburg i Nord-Tyskland. Det greske (fra 1863), danske (fra 1864) og norske (fra 1905) kongehuset stammer fra dette området og kaller seg Glücksburg. Huset Glücksburg er egentlig en gren av huset Oldenburg. Byen hadde 5945 innbyggere ved utgangen av 2006, og har fremdeles en dansktalende minoritet.

Slottet

1544 nedla kong Christian III cistercienserklosteret Ryd som var blitt grunnlagt i 1209, og ga området til sin halvbror, den holstenske hertug Hans den eldre. Denne ga i 1581 området videre til sin nevø Hans den yngre av Sønderborg. Klosteret ble revet ned, og i desember 1582 begynte han byggingen av slottet, blant annet med hjelp av klosterets byggestener. Bygningsarbeidene pågikk i fire år. 
Glüksborgslekten døde ut i 1779, og slottet kom i Frederik VIs eie, men i 1825 overdro han det til hertugen av Slesvig-Holsten-Sønderborg, prins Vilhelm, hvis sønn Christian ble stamfar til flere europeiske kongehus, og gikk under navnet Europas svigerfar. 
Den siste konge av Oldenborgslekten, Frederik VII, hadde slottet som kongelig residens og døde her i 1863.
I desember 1961 oppdaget slottsherren Prins Friedrich Ferdinand til Schleswig-Holstein-Sonderburg-Glücksburg det tidligere Ryd klosters fundamenter, i forbindelse med en tømming av den kunstige dammen. Det ble foretatt prøveutgravinger, hvor man fant både murverk og graver med velbevarte lik fra middelalderens cisterciensermunker.